རྒྱལ་རོང་ས་ཁུལ་གྱི་འདུས་སྡེ་ཆེན་མོ་གཡུང་དྲུང་ལྷ་སྟེང་དང་བསྟན་འཕེལ་གླིང་གི་ལོ་རྒྱུས་ཀྱི་འཕོ་འགྱུར་དེ་རྡོ་རིང་འདིའི་ངོས་གཉིས་བརྒྱུད་དེ་གསལ་བོར་བསྟན་ཡོད་ཅིང་།དེང་སྐབས་རྡོ་རིང་གི་ངོས་གཉིས་སོ་སོ་ལྷོ་བྱང་ཕྱོགས་གཉིས་སུ་འཁོར་ཡོད་པ་ལས།ལྷོ་ངོས་ཀྱི་ཡི་གེར་རབ་བརྟན་མི་དབང་ནམ་མཁའ་རྒྱལ་པོའི་དུས་སྐབས་ཀྱི་གཡུང་དྲུང་ལྷ་སྟེང་དགོན་པའི་རྒྱ་བསྐྱེད་བཞེངས་གྲུབ་ཀྱི་ལོ་ཚིགས་གསལ་བོར་བཀོད་ཡོད་དེ།མེ་ཁྱི་ལོ་སྟེ་སྤྱི་ལོལོར་རྨང་གཞི་བཏིང་བ་དང་།ཕག་ལོ་སྟེ་སྤྱི་ལོལོར་ཁང་ཚན་བརྒྱ་དང་བཅོ་ལྔ་གྲུབ་ཅིང་།ཟླ་བཅུ་གཅིག་པའི་དུས་སུ་ཡོངས་སུ་ལེགས་འགྲུབ་བྱུང་བ་ཡིན་པར་མ་ཟད།དགོན་པ་བཞེངས་གྲུབ་ཀྱི་ལག་གཡོག་ཏུ་རྒྱལ་རོང་རྒྱལ་ཁག་ལས་ལྕགས་ལ་དང་།བཙན་ལ།ཝོ་གཞི།སེ་མོ།རྫི་འགགཅོག་ཙེ།དམ་བྷ།ཁྲོ་སྐྱབས།དགེ་བཤེས།ཡར་རྒན་བཅས་རྒྱལ་རོང་རྒྱལ་ཁག་བཅུ་པོའི་འབངས་མི་རྣམས་བཀོལ་ཡོད།འདི་ལས་ཆུ་ཆེན་རབ་བརྟན་ནམ་མཁའ་རྒྱལ་པོ་ནི་རྒྱལ་རོང་རྒྱལ་ཁག་སོ་སོ་ལས་དབང་ཐང་ཆེས་ཆེ་བ་དང་ཟིལ་ཤུགས་དྲག་པོ་ལྡན་པ་ཞིག་ཡིན་པ་མཚོན་པར་མ་ཟད།གཡུང་དྲུང་ལྷ་སྟེང་གིས་རྒྱལ་རོང་ས་ཆའི་ཆོས་སྲིད་ཀྱི་གོ་གནས་གལ་ཆེན་བཟུང་ཡོད་པ་དང་།རབ་བརྟན་རྒྱལ་པོ་དང་བོན་གྱི་གཏེར་སྟོན་གྲགས་ཅན་ཀུན་གྲོལ་གྲགས་པ་དབར་གྱི་མཆོད་ཡོན་གྱི་འབྲེལ་བ་ཟབ་མོ་ཡིན་པ་སོགས་ཀྱི་ལོ་རྒྱུས་ཀྱི་གནས་ཚུལ་གལ་ཆེན་རྟོགས་ཐུབ།